|  |  |
| --- | --- |
| **PEVCU** (France  Prešeren) |  |
|  | Kdo zná noč temno razjásnit, ki tare duha!  Kdo vé kragulja odgnati, ki kljuje srce od zora do mraka, od mraka do dné!  Kdo učí izbrisat 'z spomina nekdanje dni, brezup prihodnjih oduzét spred oči, praznôti ubežáti, ki zdánje morí!  Kako bit óčeš poet in ti pretežkó je v prsih nosít al pekel, al nebo!  Stanu se svojega spomni, tŕpi brez miru! |

|  |  |
| --- | --- |
|  |  |
| **ORGLAR** (F. Prešeren) |  |
|  |  | Popustí posvetno rabo orglarček in gre v pušavo, tam prepevat božjo slavo, svoje citre vzame s sabo.  Pesmi svoje med stoglasne v gójzdu zliva tičov kore, od prihóda zlate zore,  dokler sonca luč ne ugasne.  Al veselje v srcu vtóni sčasam mu za petje slavcov, in vseh gójzda prebivavcov, ker vsak svojo vedno goni.  On ob drugi si pomladi zbere tiče mladokljune, jim prebira svoje strune in jih raznih pesem vadi.  Kosa, trdokljunsko dete, od preljubga Avguština, vélkoglávega kalina nauči pét pesmi svete.  Zmeram svojo goni slavček, zmeram od ljubezni bíje srcu sladke melodije, toži ga Bogú pušavček:  "Lej, kalin, debeloglavec, trdokljunast kos je svoje pesmi pustil, lepši poje, podučit ne da se slavec!"  Al Bog slavca ni posvaril, le posvaril je pušavca: "Pusti péti mojga slavca,  kakor sem mu grlo stvaril.  Pel je v sužnosti železni Jeremíj žalost globoko; pesem svojo je visoko Salomon pel od ljubezni.  Komur pevski duh sem vdihnil, ž njim sem dal mu pesmi svoje; drugih ne, le té naj poje, dokler, de bo v grobu vtihnil." |  |
|  |  |  |  |

**PLESAVCA**  (S. JENKO)

So gosli zapele,

zabrenčal je bas,

so fantje prijeli

dekleta čez pas.

In urno po taktu

cep'tajo noge,

se kikli in hlače

v okroglo vrte.

V Alenkino krilo

zaplete nogo,

na tleh je plesavka

in Anže je z njo.

Ko društvo zagleda

plesalca na tleh,

se ploskanje vname

in šalni posmeh.

Pobere Anže se

in svojo roko

Alenki podade

in pravi tako:

Naj pad te ne žali,

predrago dekle;

saj ni bil ne prvi

in zadnji tud' ne.